NaiveNeuron/SloPal huggingface dataset:
Hraško, Igor, poslanec NR SR (2012-07-24):
Ďakujem pekne, pani predsedajúca. Rišo, pekne si to takisto aj ty zhodnotil. Ja tu vidím vlastne to riziko toho, že pokiaľ takýto zákon v takomto znení prejde, tak potom budeme po pár rokoch bilancovať a skutočne môžeme sa dopracovať až k tomu, hovorím, je tu tá obava, nemusí to tak byť, žiaľ, reálny stav je taký, že samosprávy už teraz nedávajú tie finančné prostriedky také, aké by dávať mali. A tá obava tu je. A, žiaľ, z tohto vychádzame. A skutočne môžeme vybilancovať už len to, že, žiaľ, áno, veľa centier voľného času skončilo svoju činnosť, pretože na to nemalo, pretože na to nedostali finančné prostriedky. A tým pádom ani deti nemohli navštevovať tieto krúžky. No a zrazu zistíme, že ďalších 200 000 detí sa nám túla po uliciach, prípadne sedí doma za počítačmi, pozerá, keď to tak poviem, hlúposti namiesto toho, aby sa niekde vzdelávali alebo niečo zmysluplné robili. To znamená, že dôsledok tohto riešenia môže mať ďalekosiahle dôsledky, ktorého odstraňovanie môže mať ešte vyššie náklady ako v súčasnosti riešenie situácie.
Zmajkovičová, Renáta, podpredsedníčka NR SR (2014-03-21):
S faktickými poznámkami päť poslancov. Uzatváram možnosť prihlásiť sa. Pán poslanec Hlina.
Danko, Andrej, predseda NR SR (2016-09-14):
Ďakujem. Pán poslanec Ľubomír Petrák.
Krúpa, Juraj, poslanec NR SR (2023-12-15):
... ktoré tam máte. Ja reagujem na pána Gröhlinga. S tým, že naozaj je smutné, že taká začiatočná suma takého ministerstva je 200 mil. v tejto dobe. Týchto 200 mil. keby sa dali reálne že na šport a nie na ministerstvo, tak by to tomu športu pomohlo. Ale vy idete opačnou cestou. Vy idete vytvoriť ministe... (Prerušenie vystúpenia predsedajúcim.)
Blaha, Ľuboš, podpredseda NR SR (2024-01-11):
Pán poslanec Jozef Pročko.
Huba, Mikuláš, poslanec NR SR (2014-09-24):
Ďakujem pekne. Budem úplne stručný. Zdá sa mi to byť veľmi logická požiadavka. Rád podporím a vyzývam aj ostatných poslancov a ostatné poslankyne. Pretože naozaj tou kontrolou, ktorá sa navrhuje, by sme urobili akési a), ale stále by tam chýbalo to b), možno ešte podstatnejšie, a to navrhuje kolega Mikloš. Takže dobrý nápad. Tlieskam mu.
Kollár, Boris, predseda NR SR (2021-05-13):
Na predrečníka, predrečníka evidujem tri (povedané so smiechom) faktické poznámky. S prvým vystúpi pán poslanec Kočiš. Prepáčte, ospravedlňujem sa, trošku sa mi rozpadol... (Predsedajúci sa sklonil pod pracovný pult.)
Z. Kramplová, poslankyňa: (2009-12-08):
Po druhé. Najspravodlivejšie podľa môjho názoru by bolo, keby vlastník pozemkov dostával dotácie na plochu, a nie ten, kto má tieto pozemky v nájme. Po tretie. Predpokladám a som o tom aj presvedčená, že u nás na Slovensku je chorý vzťah vlastník a nájomca. To nakoniec vyplynulo aj z rozpravy, ktorá tu bola. A po štvrté. Pán poslanec, prebuďte sa, nežijeme vo feudalizme. Ďakujem.
Sulík, Richard, predseda NR SR (2011-09-07):
Prosím, hlasujte teraz. (Hlasovanie.) Z prítomných 148 poslancov hlasovalo 78 za, 1 proti, 69 sa zdržalo. Národná rada sa uzniesla, že tento návrh zákona prerokuje v druhom čítaní. Nech sa páči.
Mizík, Stanislav, poslanec NR SR (2021-06-23):
Ďakujem za slovo. Vynikajúco si to zanalyzoval. A ešte jedna skutočnosť. V tvojej rozprave mi veľmi seklo, ale preveľmi mi seklo slovo sľubotechna. To je úplne presná charakteristika tejto vlády. Charakteristika jej činnosti pred a po voľbách. No povážte, takéto jediné maličké slovíčko tu malo obrovskú silu. Nahradilo by hocijakú bakalársku, magisterskú či dizertačnú prácu. Takto strhnúť plachtu a ukázať názov, logo tejto firmy – sľubotechna, to je veľmi trefné. Ďakujem za slovo.
Kadúc, Miroslav, poslanec NR SR (2012-06-29):
Ďakujem za slovo. Pán poslanec Šebej, až na časť o fašistickom režime bol ten prednes zrozumiteľný, odborný, vecný a celkom sa mi páčil. K tej legitimite ma zaujíma, myslíte si, že súčasný stav alebo súčasní poslanci sú legitímni, teda oprávnení, ak si odmyslíme legalitu, ak je tu trend znižovania dôvery v parlament, kedy sa to pohybuje na úrovni 20 %. Tým dopĺňam pána poslanca Chrena. To znamená, štyria z piatich občanov neveria parlamentu. Tá legitimita je tu žalostná. Padli tu nejaké otázky. Ja budem mať tri otázky na vás, ak je to možné. Tou prvou je, myslíte si, že tento trend je únosný – znižovanie legitimity a dôvery v parlament? Ja si myslím, že nie. Som rád, že ste pomenovali tých šesť, resp. sedem referend, ktoré tu boli, ktoré tu boli vykonané. Podľa vás za akým účelom tu máme referendum, ak doposiaľ bolo platné iba jedno, z toho šesť bolo neplatných, ergo skoro 50 mil. eur bolo vyhodených do luftu len preto, že tu bola, že tu máme dvadsaťročnú právnu úpravu takú, že toto referendum je nezrealizovateľné? A tretia otázka, so všetkou úctou k vám, pán doktor, ak by ste mi aspoň na túto mohli odpovedať: Myslíte si, že v zmysle alebo podľa čl. 2 ods. 1 ústavy, ktorá hovorí o tom, že štátna moc patrí do rúk ľuďom, že tento stav, ktorý tu je, kedy je referendum nerealizovateľné, je ústavný, je v zhode s ústavou? Ďakujem.
Blanár, Juraj, podpredseda NR SR (2021-07-23):
S faktickou poznámkou pán poslanec Dušan Jarjabek.
Zmajkovičová, Renáta, podpredsedníčka NR SR (2013-02-06):
Pán poslanec Hlina.
Kiššová, Jana, poslankyňa NR SR (2016-05-20):
Ďakujem pekne za slovo. Ja sa chcem pripojiť k predrečníkovi Jozefovi Rajtárovi s výzvou koaličných poslancov, aby zahlasovali za tento návrh na zmenu zákona, pretože naozaj si myslíme, že nie je kontroverzný, naozaj odstraňuje nejakú pokrivenosť v našom právnom systéme a pokiaľ tak nechcete urobiť, vážení kolegovia, ja vás veľmi pekne prosím, povedzte nám prečo. Povedzte nám jeden rozumný argument, prečo majú takéto nezmyselné pokuty v našom právnom poriadku priestor? Bude ešte jedna kolegyňa vystupovať v rozprave, prosím vás pekne, prihláste sa do faktických alebo prihláste sa do rozpravy vy a vysvetlite nám, prečo s takýmto návrhom na zmenu zákona nesúhlasíte? Prečo v lekárňach, prečo v očnej optike, prečo v nejakej malej drobnej predajni, v butiku s odevmi má byť nálepka s nápisom „zákaz fajčiť“? A pokiaľ nie je, prečo za to má byť sankcia? Prosím vás, vysvetlite nám, prečo s takýto niečím nesúhlasíte? Ďakujem.
Blanár, Juraj, podpredseda NR SR (2023-03-16):
Teraz v rozprave vystúpi posledný prihlásený do rozpravy písomne pán poslanec Šefčík, a po ňom dám možnosť prihlásiť sa ústne. Nech sa páči, pán Šefčík.
Zmajkovičová, Renáta, podpredsedníčka NR SR (2013-03-21):
Ďakujem, pani poslankyňa aj pán minister. Ďalšiu otázku položil pán poslanec Pavol Zajac ministrovi dopravy, výstavby a regionálneho rozvoja Slovenskej republiky Jánovi Počiatkovi: „Pán minister, od 1. marca 2013 České dráhy výrazne znížili cestovné v lokálkach. Až na 44 tratiach sa bude platiť o štvrtinu lacnejšie cestovné, niekde dokonca dostanú ľudia až 50-percentnú zľavu. Ako chce vaše ministerstvo riešiť problém s nízkou obsadenosťou regionálnych spojov okrem ich rušenia alebo výraznej redukcie a prilákať viac cestujúcich do vlakov? Nechcete sa inšpirovať českými kolegami?“ Nech sa páči, pán minister.
Jurinová, Erika, podpredsedníčka NR SR (2013-10-18):
Pán poslanec Martinák.
P. Paška, predseda NR SR: (2008-04-11):
(Hlasovanie.) 129 prítomných, 77 za, 49 proti, 3 sa zdržali. Konštatujem, že sme návrh posunuli do tretieho čítania . Otváram rozpravu v rámci tretieho čítania. Neprihlásil sa nikto. Vyhlasujem rozpravu za skončenú a budeme hlasovať o návrhu ako o celku.
Grendel, Gábor, podpredseda NR SR (2020-06-10):
Pán poslanec Kotleba.
Hrušovský, Pavol, podpredseda NR SR (2010-12-15):
Pani poslankyňa Sabolová.
Gašpar, Tibor, podpredseda NR SR (2024-09-10):
Ďakujem. Podľa zákona o rokovacom poriadku požiadal o vystúpenie navrhovateľ, pán minister vnútra. Nech sa páči.
Baránik, Alojz, poslanec NR SR (2016-05-17):
Ďakujem. S pani kolegyňou Blahovou, pochopiteľne, je možno len súhlasiť. Avšak dovolím si upozorniť, že porušovanie ľudských práv a ich ochrana je niečo, čomu by sa mali primárne venovať iné orgány, a teda najmä súdy a prokuratúra. A akosi sme si zvykli, že keďže tieto orgány v princípe nefungujú, to myslím, že sme si už všetci akosi ustálili, tak potom sa naše zraky obracajú na pani ochrankyňu ľudských práv, ale to len preto, že nie sme dostatočne veci znalí. Jej, samozrejme, patrí vďaka, ale jej úloha by mala byť len tam, kde všetky ostatné orgány, ktoré to majú primárne vo svojej právomoci a medzi svojimi povinnosťami z rôznych dôvodov svoje povinnosti nemôžu vykonávať dokonale. Ďakujem.
B. Bugár, podpredseda NR SR: (2005-01-20):
Otváram rozpravu o tomto bode programu. Pýtam sa, kto sa hlási do rozpravy ústne? Pani poslankyňa, aj vy? Áno. Takže poslankyne Tóthová a Mušková. Končím možnosť sa prihlásiť ústne do rozpravy. Pani poslankyňa Tóthová, nech sa páči, máte slovo.
Kresák, Peter, poslanec NR SR (2016-06-16):
Ďakujem pekne, pán predsedajúci. Vážený pán predsedajúci, kolegyne, kolegovia, k predloženému návrhu pána poslanca Gábora Gála na novelu zákona o Zbore väzenskej a justičnej stráže nebol podaný žiaden pozmeňujúci návrh, dajte preto, prosím, hlasovať o tomto legislatívnom návrhu. Ďakujem pekne.
Hrnčiar, Andrej, podpredseda NR SR (2016-10-27):
Ďakujem. Prerušujem rokovanie o tomto bode programu. Budeme pokračovať ihneď hlasovaním. (Krátka technická prestávka. Zaznievanie gongu.) (Po prestávke.)
Rafaj, Rafael, poslanec NR SR (2010-08-04):
Ďakujem, pán predsedajúci. Mňa najviac zaujalo, pretože bolo to pomerne rozsiahle a analytické vystúpenie, poukázanie na logické a obsahové protirečenia v dokumente programového vyhlásenia vlády, pretože predpokladáme, a myslím, že sa to tam aj zdôrazňuje, že ide o multiplikačný dokument, teda, zjednodušene povedané, že všetko so všetkým súvisí. Ale, bohužiaľ, na tých niekoľkých príkladoch, ktoré pani poslankyňa uviedla, je zrejmé, že sú tu zjavné diskrepancie medzi jednotlivými politikami. A ak teda v tom súkolesí nebude fungovať nami kritizovaný jav, je zrejmé, že nebude potom fungovať ani celý stroj, ku ktorému vlastne ako k cieľu, dobrému životu na Slovensku smerujeme. Taktiež bolo dôležité poukázať na súvislosť medzi sľubmi a zodpovednosťou. Veď zodpovednosť je v tomto dokumente asi najčastejšie používané slovo. A, prirodzene, môže byť zodpovednosť za niečo, ale aj zodpovedať sa niekomu. A pokiaľ tu bolo poukázané na tretí sektor, no tak, samozrejme, ho rešpektujeme, ale on sa nezodpovedá nikomu, zatiaľ čo my áno. Aj parlament, aj vláda sa niekomu zodpovedajú. No čiže je dôležité naozaj poukázať nielen na to, čo sa píše, čo sa hovorí, ale aj kto to hovorí. No a pokiaľ sa tu hovorilo o krajine. Je prirodzené, že SNS poukazuje na nevhodnosť tohto používania, pretože krajina alebo tzv. požiadavka na slovenské okolie sa objavila v Mikulášskych žiadostiach v roku 1848 a skutočne my už dneska máme Národnú radu Slovenskej republiky a nemusíme si už nijakú krajinu ani okolie od nikoho žiadať, my sme suverénny štát. Ďakujem.
Klus, Martin, poslanec NR SR (2017-04-07):
Dobré ráno a ďakujem pekne za slovo. A, Natálka, chcem sa ti poďakovať aj v mene poslucháčov Katedry sociálnej práce, ktorí sa tu osobitne boli pozrieť dnes na tvoje úvodné vystúpenie. Určite, ak vydržali až do tohto času sledovať, čo sa tu dnes deje, tak musia byť hrdí na to, že sú aj v tejto sále poslanci, ktorí hája aj ich stavovskú česť, a ja som hrdý na to, že tu máme takú poslankyňu, ako si ty.
Grendel, Gábor, podpredseda NR SR (2020-11-04):
Ďakujeme pekne. Takže podľa písomne prihlásených by mal teraz vystúpiť pán poslanec Vašečka, ale v zmysle § 27 ods. 4 rokovacieho poriadku prihlásený rečník sa môže vzdať svojho poradia v prospech iného rečníka a pán poslanec Vašečka ma informoval, že sa vzdáva poradia v prospech pána poslanca Valáška. Takže najprv vystúpi pán poslanec Valášek, nech sa páči.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 131, za 77, proti nikto, zdržalo sa 47, nehlasovali 7. Konštatujem, že sme tento návrh neschválili. A schválili, tak, pardon.
T. Cabaj, podpredseda NR SR: (2010-02-02):
Pani spravodajkyňa, chcete zaujať stanovisko k rozprave? Nie. Prerušujem rokovanie o tomto bode programu. Panie poslankyne, poslanci, pokračujeme prvým čítaním o vládnom návrhu zákona o európskom zatýkacom rozkaze . Vládny návrh zákona je uverejnený ako tlač 1405. Návrh na jeho pridelenie na prerokovanie výborom je v rozhodnutí predsedu č. 1457. Prosím teraz podpredsedníčku vlády a ministerku spravodlivosti pani Vieru Petríkovú, aby vládny návrh uviedla. Nech sa páči, máte slovo.
Baláž, Radovan, poslanec NR SR (2018-10-18):
Ďakujem pekne za slovo. Vážený pán predseda, vážené kolegyne, kolegovia, dovoľte mi, prosím, ako spravodajcovi výboru predniesť správu Výboru Národnej rady pre financie a rozpočet o výsledku prerokovania Správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2017. Správu o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2017 pridelil predseda Národnej rady na prerokovanie výboru pre financie a rozpočet do termínu 15. októbra 2018. Ako gestorský výbor bol určený výbor pre financie a rozpočet. V súlade s rozhodnutím predsedu Národnej rady výbor prerokoval správu a prijal k nej uznesenie č. 303 zo dňa 10. septembra 2018. Uvedený výbor predloženú správu zároveň zobral na vedomie a odporučil Národnej rade správu zobrať na vedomie. Zo strany výboru ani poslancov neboli predložené iné stanoviská alebo pripomienky. Gestorský výbor schválil uvedenú správu uznesením č. 312 zo dňa 10. septembra 2018 a zároveň ma určil ako za spravodajcu výboru. Výbor ma poveril predniesť správu na schôdzi Národnej rady a taktiež navrhnúť Národnej rade postup pri hlasovaní. Zároveň odporučil Národnej rade, aby podľa § 26 ods. 1 zákona Národnej rady o rokovacom poriadku vyslovil súhlas, aby predseda Rady pre rozpočtovú zodpovednosť pán Ivan Šramko správu uviedol a mohol vystúpiť v rozprave na schôdzi Národnej rady. Návrh uznesenia Národnej rady je prílohou tejto správy. Ďakujem, pán predsedajúci, prosím, otvorte rozpravu.
B. Bugár, podpredseda NR SR: (2004-12-02):
Nasleduje druhé čítanie o vládnom návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 942). Spoločnú správu výborov máte v tlači 942a. Prosím pána ministra vnútra Slovenskej republiky Vladimíra Palka, aby vládny návrh zákona uviedol. Nech sa páči.
Číž, Miroslav, podpredseda NR SR (2015-05-13):
Pani poslankyňa Rošková.
Záhumenský, Marian, poslanec NR SR (2014-01-29):
Týmto sme odhlasovali všetky pripomienky zo spoločnej správy, aj z rozpravy a keďže mám splnomocnenie gestorského výboru, dajte, prosím, hlasovať o postúpení návrhu do tretieho čítania ihneď.
Košútová, Magda, poslankyňa NR SR (2014-07-09):
Ďakujem pekne za slovo. No ja vôbec nemám pocit z toho, že by som tu presadzovala nejaké obmedzovanie malých roľníkov alebo malých hospodárov. Ja, ide iba o to, aby sa zabezpečili požiadavky tak, ako sú identifikované v rámci celej Európskej únie o ochrane zvierat. Pán poslanec, vy máte manželku zamestnanú ako riaditeľku regionálnej Veterinárnej potravinovej správy v Dunajskej Strede a vy poviete, že štátni úradníci sú leniví?! No opýtajte sa doma, že čo vám ona na to povie. Ide o to, aby sa zabezpečili všetky podmienky, ktoré pri predaji zvierat musia byť dodržané. Takže o tom to je celé.
Kéry, Marián, poslanec NR SR (2024-04-17):
Ďakujem. Chcem upozorniť členov zahraničného výboru, že rokovanie máme o dvanástej hodine v miestnosti č. 149. Ďakujem.
Pčolinský, Peter, podpredseda NR SR (2023-05-25):
Otváram rozpravu, do ktorej mám jednu jedinú prihlášku pána poslanca Ondreja Dostála. Čiže teraz vystúpi... (Reakcia z pléna.) Chceš ísť najprv? Čiže najprv vystúpi pán navrhovateľ Milan Vetrák a potom vystúpi Ondrej Dostál.
Paška, Pavol, predseda NR SR (2013-01-30):
Ďakujem, pán podpredseda vlády. Pán poslanec Bagačka je spravodajcom. Poprosím ho o informáciu.
V. Veteška, podpredseda NR SR: (2004-09-09):
Teraz dávam slovo spoločnému spravodajcovi z výboru pre hospodárstvo, privatizáciu a podnikanie pánovi poslancovi Stanislavovi Janišovi, aby informoval Národnú radu o výsledkoch rokovania výborov o tomto návrhu zákona, aby odôvodnil návrh a stanovisko gestorského výboru.
Šeliga, Juraj, podpredseda NR SR (2021-02-05):
Ďakujem pekne, pani predsedníčka. Otváram rozpravu. Nedostal som žiadnu písomnú prihlášku, pýtam sa, kto sa chce prihlásiť ústne. Nikto. Ďakujem, vyhlasujem rozpravu za skončenú. Dáma, pán, asi nechcete zaujať žiadne stanovisko? Dobre. Ďakujem pekne, špeciálne vám, pán minister, že ste prišli tak narýchlo z vlády. Ďalší bod je, ktorého číslo tu nemám napísané, ale je to bod návrh skupiny poslancov na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to druhé čítanie. Návrh je pod tlačou 290, správa výborov 290a. Poprosím pani poslankyňu Hatrákovú, aby za skupinu poslancov uviedla tento návrh a potom poprosím pani poslankyňu Šebovú, aby ako navrhnutá spravodajkyňa z výboru pre zdravotníctvo informovala Národnú radu o prerokovaní a výsledku. Ďakujem pekne. Nech sa páči, pani poslankyňa Hatráková, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopÍňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopÍňajú niektoré zákony , tlač 290.)
Žarnay, Oto, poslanec NR SR (2017-12-12):
Ďakujem, pán predsedajúci, za slovo. Vážené kolegyne, vážení kolegovia, tento návrh zákona, ktorým sa mení a dopĺňa zákon č. 302/2001 Z. z. o samospráve vyšších územných celkov, teda zákon o samosprávnych krajoch v znení neskorších predpisov predkladajú na rokovanie Národnej rady Slovenskej republiky poslanci Národnej rady Miroslav Beblavý, Viera Dubačová, Katarína Macháčková a ja ako tiež spolupredkladateľ. Cieľom predkladaného návrhu zákona je bezprostredná realizácia práva na dobrú správu vecí verejných prostredníctvom priamej. bezbariérovej komunikácie fyzických a právnických osôb so zastupiteľstvom samosprávneho kraja. Správa veci verejných sa bezprostredne dotýka každej fyzickej osoby, ktorá žije, pracuje, alebo vlastní nehnuteľný majetok na území Slovenskej republiky, rovnako ako právnickej osoby. Každý má právo na dobrú správu veci verejných, ako uvádza Charta základných práv Európskej únie v čl. 41 v súlade s čl. 6 Zmluvy o Európskej únii. Ústava Slovenskej republiky zaručuje občanom právo zúčastňovať sa na správe veci verejných priamo alebo prostredníctvom volebných zástupcov. Na naplnenie tohto práva spolu s ústavou zaručenou slobodou prejavu a právom na informácie v čl. 26 musia mať fyzické a právnické osoby vytvorený dostatočný priestor na prednesenie svojich návrhov, podnetov, námetov priamo bez administratívnych obštrukcii na riadnych zasadnutiach zastupiteľstiev samosprávnych krajov, tak aby poslanci nestratili priamy kontakt s reálnym životom a problémami ľudí a tí zas mali priestor bezprostredne a iniciatívne sa podieľať na verejnom živote. Preto v tomto návrhu zákona ustanovujeme povinnosť samosprávnym krajom zaradiť do programu zasadnutia každého riadneho zastupiteľstva samosprávneho kraja bod, počas ktorého môžu fyzické a právnické osoby uplatniť právo vystúpiť na verejnom zasadnutí bez administratívnych alebo procedurálnych obmedzení, a to v minimálnom rozsahu 30 minút. Vymedzením minimálneho časového intervalu na občiansky prejav na riadnom zasadnutí zastupiteľstva samosprávneho kraja je zárukou, že bude poskytnutý dostatočný časový priestor na verbálne vyjadrenie jednotlivcov. Potreba tohto priameho komunikačného inštitútu sa javí v súčasnosti ako dôležitý faktor dobrej správy veci verejných, ako aj prostriedok na posilnenie občianskej spoločnosti. Návrh zákona je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Návrh zákona nebude mať negatívny vplyv na verejné financie. Návrh zákona taktiež nebude mať vplyv na podnikateľské prostredie, životné prostredie ani vplyv na informatizáciu spoločnosti. Návrh zákona bude mať pozitívny sociálny vplyv.
Figeľ, Ján, podpredseda NR SR (2014-02-07):
Ďalším rečníkom prihláseným do rozpravy je Štefan Kuffa, nech sa páči.
Ľ. Jahnátek, minister hospodárstva SR: (2010-01-20):
Zákonom vymedzené základné okruhy činností fondu v oblasti privatizácie, reštitúcií a činností v oblasti správy majetkových účastí doteraz zabezpečovali orgány fondu a 13 odborných útvarov, a to v rozsahu a počte ako pri jeho založení. Okruhy činností fondu sa podstatným spôsobom zredukovali. Fond v súčasnosti vykonáva najmä činnosti súvisiace s ukončením uspokojovania reštitučných nárokov, s prebiehajúcimi súdnymi spormi, s plnením všetkých doposiaľ otvorených privatizačných zmlúv vrátane vysporiadania súvisiacich záväzkov, resp. pohľadávok. Veľká časť ustanovení zákona č. 92/1991 Zb. sa postupom času ukázala ako prekonaná a v mnohých smeroch neaplikovateľná, preto je potrebné tomuto stavu prispôsobiť aj vnútornú štruktúru fondu. Navrhovaná vnútorná reštrukturalizácia fondu spočíva hlavne v redukcii orgánov fondu a súčasne i v redukcii počtu ich členov. Navrhuje sa zrušenie Prezídia fondu s tým, že jeho kompetencie bude kontinuálne zabezpečovať Výkonný výbor fondu, pričom počet členov Výkonného výboru sa navrhuje znížiť z 11 na 5. Počet zamestnancov odborných útvarov, ktorých má fond v súčasnosti 90, sa po vnútornej reorganizácii rovnako zredukuje na cca 50 zamestnancov. Navrhované personálno-organizačné zmeny prispejú nielen k úspore mzdových nákladov a nákladov na činnosť orgánov fondu, ale nepriamo budú viesť aj k ďalšej úspore finančných prostriedkov v rámci zabezpečenia jeho prevádzky. Podľa rozpočtu schváleného Národnou radou Slovenskej republiky na rok 2009 náklady na vnútornú prevádzku fondu predstavovali výšku 4,9 mil. eur, na rok 2010 5,1 mil. a na rok 2011 5,2 mil. eur. Z toho náklady na personálny aparát predstavujú približne 1 mil. eur. Zníženie nákladov na vnútornú prevádzku môže byť efektívne zabezpečené práve znížením personálneho aparátu fondu, prostredníctvom ktorého by došlo v budúcnosti k ušetreniu cca 1,6 mil. eur. Predloženým návrhom zákona v súvislosti so zrušením Prezídia fondu sa mení aj ustanovenie § 128 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Vážené panie poslankyne, páni poslanci, prosím o podporu predloženého návrhu zákona. Ďakujem.
Kolesík, Andrej, poslanec NR SR (2015-03-17):
Ďakujem. O bode 14 samostatne s odporúčaním gestorského výboru schváliť.
Janiš, Stanislav, poslanec NR SR (2011-02-11):
Ďakujem za slovo. Keď som bol kolegom Vážnym doslovne priamo vyzvaný, aby som sa teda vyjadril, a úprimne poviem, že byť slabšej povahy, tak sa tu normálne rozplačem pri tom tvojom príhovore. Pritom aké krokodílie slzy roníš nad novelou zákona. V minulom volebnom období si minimálne trikrát ty ako minister dopravy predkladal novelu zákona o verejnom obstarávaní. O čom boli tie novely? Boli o transparentnosti? Áno? O čom bola novela, keď ste zrušili ročnú dobu na možnosť napadnúť zmluvu? Tá bola o transparentnosti? Novela, kde si zvýšil kaucie na limity, aby sa nikto už nemohol dovolávať, alebo dáš 10-20 mil. korún ako kauciu na Úrad verejného obstarávania a nech sa páči, daj námietku, tá bola o čom, o transparentnosti? Túto novelu, kto tu predkladal? Pri vašom tzv. urýchlení výstavby diaľnic. Zarazenie námietok, tú novelu, tu kto predkladal? Opäť ty. Vieš kedy? Pri mýte. Pri mýte. Takže veľmi opatrne by som posunoval, veľmi opatrne by som posunoval preto, lebo zatiaľ tu táto novela dáva latku vyššie a vyššie, tak tvoje novely konkrétne ministerstva dopravy tu išli, si tlačil verejné obstarávanie dole do zákutia, aby ste mohli vládnuť tak, ako ste vládli. Telekomunikačný úrad. Nič z toho, čo som povedal, nemusím zobrať ani dnes späť. Nič. Len si zabudol ma citovať ďalej, že vy ste šéfa Telekomunikačného úradu, ty si nenavrhol jeho odvolanie pre porušenie zákona alebo nekonanie, ale práve preto, že konal. V tom je rozdiel. To si tu už necitoval, že si nemal absolútne žiadny dôvod dať návrh na odvolanie šéfa Telekomunikačného úradu. Bol som v hospodárskom výbore aj vtedy a som aj dnes, preto som si dovolil vtedy v parlamente vystúpiť, že ste si z regulačných úradov urobili v podstate slúžku svojej vládnej moci. Tak to je. Bez dôvodov ste ho odvolávali alebo s vyfabrikovanými dôvodmi ste odvolávali. Takže nie zákon je zlý, vaše dôvody na odvolanie boli zlé.
Hrnčiar, Andrej, podpredseda NR SR (2018-09-20):
Otázka č. 8, poslanec Ján Senko sa pýta ministerky vnútra Slovenskej republiky Denisy Sakovej: „Vážená pani ministerka, môžete nás informovať, v akom štádiu je riešenie dotácií pre rekonštrukciu, opravu alebo výstavbu požiarnych zbrojníc, ktoré v tomto roku bolo riešené cez výzvu ministerstva vnútra?“
P. Hrušovský, predseda NR SR: (2003-09-09):
(Hlasovanie.) Prítomných je 130 poslancov, za 106, proti 12, zdržalo sa 11, nehlasoval 1. Návrh sme schválili. Teraz poprosím pána poslanca Lišku, aby z poverenia gestorského výboru v Národnej rade predniesol návrhy uznesení k prerokúvanému vládnemu návrhu zákona o štátnej službe colníkov. Pán poslanec Liška.
Suja, Miroslav, poslanec NR SR (2021-05-05):
Áno, hovoril, spomenul pána Borguľu. Takže, pán kolega, tak ako ste vystúpil a spomenul ste pána Borguľu, tak presne, ako ste vy hovoril, áno, súhlasím s vami. Aj ja chodím každý rok klásť vence ľuďom, ktorých popravili Nemci v Detve. A ak je toto útok proti bojovníkom proti fašizmu, tak potom ja neviem, vy máte asi pomýlený pojem, kolega Borguľa, ak je toto útok. Lebo ja si hlboko vážim každého človeka, čo padol a bojoval proti fašistom, každého. Ja som v klube vojenských výsadkárov, bol som výsadkár, viem, čo to je bojovať za vlasť, viem, čo to je, ako títo ľudia sa cítia, lebo sa s nimi stretávam. Takže si vyprosujem takéto poznámky a politikárčenie pri takejto veci, ako je odškodnenie padlých po fašistoch. Ak si myslíte, že boli menej hrdinskí ľudia v ´68., ktorí si sadali pred tanky, ktorých Rusi zastrelili v Detve pri benzínovej pumpe, terajšej športovej hale. Ja si myslím, že tí ľudia si to takisto zaslúžia. Lebo takisto boli Rusi okupanti a títo ľudia sa im hrdinsky postavili. Takže toto si vyprosujem z vašej strany. Jedno, ktorí okupanti prišli, každý človek, čo sa im na Slovensku postavil, bol hrdina, či z jednej, alebo z druhej strany. Takže prestaňme do tohto brať politiku, páni kolegovia, a podporme dobrú vec. Viete, komunisti popravili členov mojej rodiny, obesili na Pankráci. Si myslíte, že ja idem teraz zastávať komunistov? Ja idem zastávať fašistov, keď zastrelili mojich spoluobčanov v Detve? Pri múre ich opreli a postrieľali ich ako prasce? Som rád, že si ich môžem každý rok uctiť a s vencom že tam idem. A nemal som to problém, ani keď som bol v predchádzajúcej strane, nemám to problém ani teraz, lebo to je moje pres... (Prerušenie vystúpenia časomerom.)
Jurinová, Erika, podpredsedníčka NR SR (2012-10-17):
Na vaše vystúpenie reagoval jeden poslanec. Ukončujem možnosť prihlásiť sa faktickou poznámkou. Nech sa páči, pán poslanec Kuffa.
Laššáková, Jana, podpredsedníčka NR SR (2014-07-09):
Na vystúpenie pána poslanca nie sú faktické poznámky. 	Nech sa páči, pán poslanec Novotný.
Počiatek, Ján, minister dopravy, výstavby a regionálneho rozvoja SR (2015-05-14):
Ďakujem za slovo. Vážená pani predsedajúca, vážené dámy, vážení páni, vážený pán poslanec. V prvom rade by som vás chcel trošku poopraviť. Súčasná vláda neprivatizovala. Štát má stále 100-percentnú kontrolu nad železničnou spoločnosťou Cargo a tým pádom aj plný vplyv nad všetkým, čo sa v tejto spoločnosti deje. Druhá minioprava je v tom, že švajčiarska spoločnosť AAE nie je najväčší európsky hráč na trhu manažmentu koľajových vozňov, aj keď patrí medzi najväčších, ale najväčším je nemecká spoločnosť VTG, ktorá v minulom roku práve so švajčiarskou spoločnosťou AAE sfúzovala a dnes je európskou jednotkou v tomto segmente trhu. Zároveň je aj partnerom slovenského Carga. V záujme ozdravenia železničnej spoločnosti Cargo sa v júli 2013 rozhodla vláda, že budeme hľadať strategického partnera pre činnosti, ktoré nie sú hlavným poslaním tejto spoločnosti. Týmto spôsobom sme sa rozhodli hľadať strategického partnera pre manažment vozňového parku železničnej spoločnosti Cargo. Do súťaže o strategického partnera sa prihlásilo 11 investorov, z nich piati predložili do 2. decembra 2013 indikatívne ponuky. Z týchto piatich boli štyri od top päť európskych železničných lízingových spoločností na nákladné vozne. Súťaž následne pokračovala otvorením data roomu pre hĺbkový audit v januári 2014. Do 30. mája 2014 mali spoločnosti čas na predkladanie záväzných ponúk, ktoré predložili dve firmy. Víťaznú ponuku predložila švajčiarska spoločnosť Ahaus-Alstätter Eisenbahn Cargo, známe AAE. Táto spoločnosť mala v čase predkladanej ponuky jeden z najväčších súkromných vozňových parkov v Európe. Na jeseň roku 2014 prebehli zmeny v akcionárskej štruktúre samotného AAE, ktorá sa sfúzovala s nemeckou spoločnosťou VTG, o ktorej som už hovoril, že je najväčším operátorom a dnes jednoznačne najväčším európskym operátorom na manažment vozňov. Disponuje viac ako 80-tisíc vozidlami a jej trhová kapitalizácia sa blíži k pol miliarde eur. Spojenie spoločností AAE a VTG znamená, že do boja o partnerstvo so slovenským ZSSK Cargo sa zapojilo v konečnom dôsledku všetkých päť najväčších európskych firiem v tomto segmente trhu. Takže odpoveď na vašu otázku je jednoznačne áno, trvám na tom, že Cargo získalo v maximálne transparentnej súťaži partnera z absolútnej európskej špičky v odbore. Ak narážate na to, že podľa medializovaných informácií si renomovaná nemecká firma VTG našla na túto transakciu partnera, k tomu môžem povedať iba toľko, že ide o rozhodnutie renomovanej nemeckej spoločnosti, a podľa vyjadrenia jej predstaviteľov je takýto postup v krajinách Európy úplne bežný a štandardný. Čiže keď máte konkrétne otázky, prečo práve tohto partnera a ako si ho vybrali, smerujte tieto otázky na spoločnosť VTG, najväčšieho európskeho operátora, kótovaného na burze pod reguláciou všetkých relevantných inštitúcií európskych. Ďakujem za slovo, skončil som.
Pellegrini, Peter, podpredseda NR SR (2020-09-24):
Ďakujem pekne. Pán spravodajca, signalizovali ste mi, že v rozprave by ste chceli vystúpiť? Nie, ďakujem pekne. Preto vyhlasujem všeobecnú rozpravu za skončenú. Pýtam sa pána navrhovateľa, nech sa páči, chce zaujať záverečné slovo, stanovisko.
Ďuriš Nicholsonová, Lucia, podpredsedníčka NR SR (2017-04-06):
Pani poslankyňa Kaščáková.
Bartek, Michal, poslanec NR SR (2024-06-12):
Technicky som sa prebehol. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady Slovenskej republiky pre obranu a bezpečnosť, Ústavnoprávnemu výboru Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre obranu a bezpečnosť a zároveň odporúčam, aby výbory uvedený návrh prerokovali ihneď. Prosím, dajte o mojom návrhu, pán predsedajúci, hlasovať. Ďakujem.
Kollár, Boris, predseda NR SR (2023-02-01):
Súčasne prosím spravodajcu z výboru pre pôdohospodárstvo a životné prostredie Tomáša Šudíka, aby zaujal miesto určené pre spravodajcov. Ďakujem. Pani poslankyne, páni poslanci, vystúpením pána ministra podľa § 35 ods. 6 zákona o rokovacom poriadku sa otvára rozprava znova. Pýtam sa, či sa chce niekto z poslancov prihlásiť a vystúpiť ústne v rozprave. Ďakujem pekne. Končím možnosť prihlásiť sa. Evidujem jedného pána poslanca Šíbla. Nech sa páči, pán poslanec máte slovo. (Opätovné otvorenie rokovania o vládnom návrhu zákona o poplatkoch za znečisťovanie ovzdušia , tlač 1040.)
Faič, Vladimír, poslanec NR SR (2022-05-03):
... pozmeňujúci návrh. Pozmeňujúci a doplňujúci návrh poslanca Národnej rady Vladimíra Faiča k návrhu uznesenia Národnej rady Slovenskej republiky k Správe Mandátového a imunitného výboru Národnej rady Slovenskej republiky o výsledku svojich zistení pri prerokovávaní žiadosti Generálnej prokuratúry Slovenskej republiky z 22. apríla 2022, evidovanej pod číslom VII Gv 56/22/1000-15, o vydanie súhlasu Národnej rady na vzatie do väzby poslanca Národnej rady Slovenskej republiky, tlač 1100 (správne: tlač 1010, pozn. red.). Návrh uznesenia Národnej rady Slovenskej republiky k Správe Mandátového a imunitného výboru Národnej rady Slovenskej republiky o výsledku svojich zistení pri prerokovaní žiadosti Generálnej prokuratúry Slovenskej republiky z 22. apríla 2022, evidovanej pod číslom VII Gv 56/22/1000-15, o vydanie súhlasu Národnej rady Slovenskej republiky na vzatie do väzby poslanca Národnej rady Slovenskej republiky, tlač 1010, znie: „Národná rada Slovenskej republiky A. schvaľuje A.1. prerušenie rokovania o žiadosti Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky, tlač 1010, za účelom vyžiadania stanoviska Generálnej prokuratúry Slovenskej republiky o spôsobe rozhodnutia o námietkach poslanca Národnej rady Slovenskej republiky, ktorého sa žiadosť týka, a za účelom zistenia, či žiadosť Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky nepredložil vylúčený vedúci prokurátor; B. žiada D.1. Generálnu prokuratúru Slovenskej republiky a) predložiť Národnej rade Slovenskej republiky stanovisko o spôsobe rozhodnutia o námietkach poslanca Národnej rady Slovenskej republiky, ktorého sa žiadosť týka, b) predložiť Národnej rade Slovenskej republiky stanovisko, či žiadosť Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky nepredložil vylúčený vedúci prokurátor.“ Ďakujem za pozornosť.
Danko, Andrej, podpredseda NR SR (2024-01-24):
Poslankyňa pani Bittó Cigániková, pripraví sa poslankyňa Števulová.
Bugár, Béla, podpredseda NR SR (2018-11-29):
Ďakujem. Otváram rozpravu. Konštatujem, že do rozpravy som dostal písomné prihlášky poslancov, za klub OĽANO pán poslanec Heger, okrem toho ešte pani poslankyňa Verešová, Milanová, pán poslanec Ďurovčík sa hlásia do rozpravy. Pán poslanec Heger, nech sa páči, máte slovo.
Kollár, Boris, predseda NR SR (2022-12-08):
Prosím, prezentujme sa a hlasujeme. (Hlasovanie.) Prítomných 129 poslancov, za 71, proti žiadny, zdržalo sa 58. Uvedený návrh sme schválili.
Kyselica, Lukáš, poslanec NR SR (2022-09-21):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje návrh zákona do 32 dní od jeho prerokovania v prvom čítaní.
Náhlik, Peter, poslanec NR SR (2016-05-18):
Vážený pán predsedajúci, dajte, prosím, hlasovať o podanom návrhu uznesenia pána poslanca Miroslava Beblavého.
Hrnčiar, Andrej, podpredseda NR SR (2017-12-06):
Pán poslanec Nemky.
Heger, Eduard, poslanec NR SR (2016-10-12):
Ďakujem, pán predsedajúci. Chcel by som stiahnuť svoj podpis i pani poslankyne Jurinovej z môjho pozmeňujúceho návrhu k tlači 180.
Jarjabek, Dušan, poslanec NR SR (2014-11-10):
Ďakujem pekne. Ja len na vysvetlenie, že nemôžeme hlasovať o tom, aby prebehol prenos na dvojke. Všetkým tým, ktorí by si to mysleli, že tu nie je nejaké chcenie, zo zákona o tom nemôžeme hlasovať, lebo o tom rozhoduje v prvom rade, a všetci, čo sú vo výbore pre kultúru a médiá, o tom vedia. Tak, prosím vás, podporte moje stanovisko, aby sme, aby to tuná nezostalo visieť vo vzduchu, to sa jednoducho nedá preto, lebo o tom rozhoduje alebo Rada STV mimoriadne, alebo riaditeľ. Tu je nejaká programová vysielacia štruktúra, ktorá by takýmto spôsobom bola na politický nátlak niekoho, a to je úplne jedno, to je verejnoprávna inštitúcia, ktorá ide zo zákona, proste nedá sa to, hoc´ by to bolo akokoľvek zaujímavé. Ďakujem za pozornosť.
M. Číž, podpredseda NR SR: (2008-07-01):
S faktickou poznámkou sa hlási pani poslankyňa Smolková. Uzatváram možnosť prihlásiť sa s faktickou poznámkou. Máte slovo, pani navrhovateľka.
P. Paška, predseda NR SR: (2007-12-06):
Teraz poprosím pána ministra školstva Slovenskej republiky a zároveň podpredsedu vlády pána Jána Mikolaja, aby odpovedal na otázku pána poslanca Fronca, ktorá znie: „Meranie vedomostí a schopnosti ich využiť pre slovenských žiakov nedopadlo dobre. Aké konkrétne kroky urobíte k zlepšeniu tohto stavu?“ Nech sa páči, máte slovo, pán minister.
M. Hort, podpredseda NR SR: (2009-09-08):
A teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Viliamovi Jasaňovi, aby nás oboznámil s úvodnou spravodajskou informáciou, nech sa páči.
Budaj, Ján, poslanec NR SR (2018-06-18):
Plne súhlasím s pánom Dostálom že jedným z našich sebaklamov, ktorý stále obchádzame, je falošný výklad zániku prvej ČSR a vzniku Tisovho režimu. Bol, bol, ten vznik, najmä pokiaľ hovoríme o..., vznik tohoto vojnového slovenského štátu bol, bol vecou nemeckého diktátu. Iná vec je, pán kolega, rozpad prvej ČSR, ktorý začal kapituláciou československej, resp. českej elity po Mníchovskej dohode, dobrovoľnou abdikáciou prezidenta Beneša, jeho útekom z Československa. Nebol to veľmi slávny boj. Demobilizácia, podotýkam, že vtedy aj časopis Slovák vyzval k mobilizácii a slovenskí branci a odvedenci nastúpili v celom rozsahu na obranu republiky. České politické elity a najmä prezident Beneš a jeho prostredie sa ale rozhodli kapitulovať. Ako som už povedal, nie sme tu poväčšine veľmi historici. Ani medzi historikmi ešte nieto priveľkého odstupu, dlhé roky doktrinálnej výchovy aj samotných historikov, komunistickej výchovy, neviedli k veľkej objektivite ani v týchto otázkach česko – pomlčka – slovenských vzťahov, a preto ja pristupujem aj k cudzím názorom, s ktorými nesúhlasím, snažím sa s veľkou dávkou pokory.
Glváč, Martin, podpredseda NR SR (2018-02-01):
Ďakujem. Pani poslankyňa Vaľová, poprosím vás, kľud v sále.
Zmajkovičová, Renáta, podpredsedníčka NR SR (2014-02-07):
Teraz v rozprave vystúpi pán poslanec Gábor Gál. Nech sa páči, pán poslanec.
Pčolinský, Peter, podpredseda NR SR (2022-12-01):
Ďakujem pekne. Prosím zaznamenať. Prerušujem rokovanie o tomto bode programu. Pokračovať budeme prvým čítaním o vládnom návrhu zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1296, návrh na jeho pridelenie na prerokovanie výborom je v rozhodnutí č. 1354. Prosím teda ministra práce, sociálnych vecí a rodiny Slovenskej republiky Milana Krajniaka, aby návrh zákona uviedol.
Gašpar, Tibor, podpredseda NR SR (2024-09-11):
Ďakujem. Ďalším, ktorý sa prihlásil písomne do rozpravy, je pán poslanec Viskupič, čím mu dávam slovo. Je v sále? Takže pýtam sa, či sa chce niekto prihlásiť do rozpravy ústne. Končím možnosť prihlásiť sa do ústnej rozpravy. Prihlásil sa jeden pán poslanec, takže mu odovzdávam slovo, pán poslanec Hajko.
Jurinová, Erika, poslankyňa NR SR (2017-06-21):
Ďakujem pekne. Ďakujem kolegyni Remišovej za taký širokozáberový príspevok. Mňa zaujala časť, v ktorej hovorila o ľuďoch, ktorí doplatili na to, že sa snažili správať protikorupčne. Posledný prípad sa týkal, alebo ktorý je známy, sa týkal Čistého dňa. Aj keď ústredie práce dodnes tvrdí, že zamestnankyne odišli z organizačných dôvodov, každý za tým nielen cíti, ale aj vie, že ten hlavný dôvod, prečo museli byť odídené z ústredia práce a ešte aj z referátu, ktorý zažíva veľkú fluktuáciu po jednotlivých regiónoch, nie je dobre nastavený, je takmer nefunkčný, zamestnankyne boli kvalitné, kvalitne vzdelané, mali svoje skúsenosti, odvádzali aj podľa ústredia práce dovtedy, kým sa neozvali, výbornú prácu, rátalo sa s nimi do ďalších projektov, dokonca mali rozrobené mnohé projekty. Tak každý vie, že ten hlavný dôvod, prečo sú odídené z ministerstva, je kauza Čistý deň, lebo si dovolili upozorniť na nedbanlivosť ústredia práce. Pomenovali problémy, ktoré naozaj v sociálnoprávnej ochrane reálne sú, reálne existujú. Bola som včera veľmi potešená, keď sám generálny prokurátor povedal, že pred piatimi dňami dal prokurátor, alebo teda bol podaný prokurátorský protest proti rozhodnutiu neodobrať akreditáciu Čistému dňu. Ja verím, že týmto to neskončí, že tá akreditácia Čistému dňu bude odobratá a ministerstvo a zároveň ústredie si vstúpi do svedomia a povolá zamestnankyne, ktoré mali ochotu... (Prerušenie vystúpenia časomerom.)
I. Varga, poslanec: (2007-09-11):
Uvedený návrh bol doručený poslancom v predpísanom termíne a podľa rozhodnutia predsedu Národnej rady Slovenskej republiky bol zaradený tento bod na rokovanie dnešnej schôdze. Ako spravodajca v prvom čítaní mám stanovisko, že predmetný návrh spĺňa všetky náležitosti návrhu zákona uvedené v § 67 a 68 rokovacieho poriadku, ako i ďalšie náležitosti určené v legislatívnych pravidlách. Z hľadiska vecného je tento zákon dôležitým zákonom a rieši závažnú problematiku príjmovej časti štátneho rozpočtu. Pán predsedajúci, prosím, otvorte rozpravu.
Danko, Andrej, predseda NR SR (2019-04-02):
Prosím, prezentujme sa a hlasujme. (Hlasovanie.) Prítomných 134 poslancov, za 96, proti žiaden, zdržalo sa 37, nehlasoval 1. Konštatujem, že sme uvedený návrh schválili. A pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Galko, Ľubomír, poslanec NR SR (2023-12-08):
Ďakujem pekne. Kolega Krátky, ja som rád, že si poukázal aj na nespravodlivosť návrhu tohto zákona pri majiteľoch pôdy, ktorí sa dostali napríklad k pôde cez viac krokov, pričom na vstupe bola pri prvom majiteľovi deklarovaná nejaká povinnosť sa s environmentálnou záťažou vysporiadať a táto povinnosť počas niekoľkých prevodov sa stratila. Takýchto a podobných nedostatkov je v návrhu zákona viac. Je to mimoriadne nekvalitný, nekvalifikovaný, až škodlivý zákon, šitý horúcou ihlou. Je to zároveň explicitný príklad toho, že ako sa hovorí, práca chvatná, málo platná. Čiže mohol by som konštatovať, že máme nielen vládu klamárov a podvodníkov, ale máme aj vládu diletantov. Lenže to by zrejme nebolo celkom presné, lebo ako sa hovorí, diabol je ukrytý v detailoch, a ja sa obávam, že, a o tom je moja druhá poznámka, kľúčovým cieľom tohto návrhu je, že zarobia developeri a prerobí štát. Vlastne o tom to celé je. Opäť len vycucať peniaze zo štátu a presmerovať ich niekam inam. Podčiarknuté, zhrnuté, bolo by to najnormálnejšie, stiahnuť a spracovať tento návrh zákona nanovo, čo pri skladbe a zložení tejto vlády podvodníkov a klamárov, samozrejme, nemôžeme očakávať. A posledná poznámka, nielen ty, ale aj viacero kolegov tu v rozprave aj vo faktických poznámkach apelovali na určitú odbornosť, ktorá by sa požadovala pri takýchto vážnych návrhoch zákonov a na určitú vážnosť. No, to je síce fajn, len ako hovorí klasik: Kde nič nie je, tak ani čert neberie. Obávam sa, že také niečo ako odbornosť sa okolo tejto vlády sa ani len neobtrela a na vládu odborníkov si budeme musieť počkať. Ďakujem pekne. (Potlesk.)
Laššáková, Jana, podpredsedníčka NR SR (2013-06-04):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Áno, dvaja páni poslanci, pán poslanec Sulík a pán poslanec Viskupič. Končím možnosť prihlásiť sa do rozpravy ústne. Nech sa páči, pán poslanec Sulík, máte slovo.
Zmajkovičová, Renáta, podpredsedníčka NR SR (2013-10-22):
Pani poslankyňa Mezenská.
Kondrót, Maroš, poslanec NR SR (2013-10-22):
Vážený pán predseda, v rozprave vystúpili piati poslanci. Pani poslankyňa Mezenská požiadala o nepokračovanie v návrhu zákona. Dajte, prosím, hlasovať o tomto jej návrhu.
Pellegrini, Peter, predseda NR SR (2015-02-11):
Prezentujme sa a hlasujme o návrhu spravodajkyne. (Hlasovanie.) Prítomných 134 poslancov, za hlasovalo 54, proti boli 5, zdržalo sa 73, nehlasovali 2. Ani tento návrh sme neschválili. Vážené kolegyne, vážení kolegovia, vyčerpali sme všetky body, ktoré boli predmetom hlasovania. Mali by sme teraz prerokovať ešte tri poslanecké návrhy zákonov s tým, že ostatné body, ako body, zákony a informácia pána ministra Čisláka sú termínové na zajtra na deviatu hodinu. Zostáva nám potom ešte prerokovať návrh na voľbu predsedov výborov a zmeny v zložení výborov Národnej rady Slovenskej republiky, ktoré by sme pravdepodobne uskutočnili, ak sa všetko dohodne, zajtra pred skončením, poobede po skončení schôdze. Takže opäť len pre vašu informáciu, dnes by sme prerokovali tieto tri poslanecké návrhy, ktoré sú k dispozícii, ak ich prerokujeme skôr ako o 19. hodine, prerušíme rokovanie tejto schôdze a budeme čakať na deviatu ráno, kedy začneme bodmi pána ministra Čisláka. (Reakcia z pléna a smiech.) Ďakujem veľmi pekne. Vyhlasujem krátku trojminútovú prestávku. Budeme pokračovať 17.20. (Prestávka.) (Po prestávke.)
Baránik, Alojz, poslanec NR SR (2019-06-20):
Kolega Ondrej Dostál, všetko si povedal, čo sa povedať k tomuto dalo. Dá sa to len potvrdiť, že naozaj je to strašná hanba a celá tá hanba sa odohráva len kvôli ohrdnutému jedinému kandidátovi, ktorý, bohužiaľ, nespĺňa ani základné podmienky, nehľadiac na to, že ako neprimerane ľahko splniteľné tie podmienky sú. Čiže zabudnime na to, čo bolo. Zabudnime na to, že jediným cieľom toho, že sa voľba plného počtu kandidátov ešte neuskutočnila, je to, že tento dotyčný ohrdnutý kandidát potrebuje vyvolávať neustále spory, zvady, konflikty, pretože to je jediné pole, kde sa reálne vie on teraz realizovať, potrebuje na seba strhávať pozornosť, pretože jeho zaujíma Slovensko asi tak, ako nás všetkých zaujíma on sám. Je to skrátka celé jedna strašná hanba len kvôli jednému človeku. Ja si myslím, že aj jeho kolegovia už začínajú chápať, že takto to ďalej nejde. Prosím, aby sa pridali na stranu rozumu. Ďakujem.
Glváč, Martin, podpredseda NR SR (2018-11-28):
Pán poslanec Pčolinský, poprosím, kľud v sále.
Pellegrini, Peter, predseda NR SR (2015-10-01):
Prezentujme sa a hlasujme o prvom pozmeňujúcom návrhu pána poslanca Novotného. (Hlasovanie.) Prítomných 138 poslancov, za hlasovalo 52, proti bolo 72, zdržalo sa 14. Neschválili sme tento návrh.
Ďuriš Nicholsonová, Lucia, podpredsedníčka NR SR (2019-06-20):
Teraz dávam slovo spoločnej spravodajkyni z výboru pre sociálne veci, pani poslankyni Bašistovej, zároveň predsedníčke tohto výboru, aby informovala Národnú radu o výsledku rokovania výborov, aby odôvodnila návrh a stanovisko gestorského výboru. Nech sa páči.
Šeliga, Juraj, podpredseda NR SR (2021-03-31):
Hlasujme, prosím. (Hlasovanie.) Prítomných 125, za 124, proti nikto, zdržal sa nikto, nehlasoval 1. Konštatujem, že sme v treťom čítaní. Otváram rozpravu v rámci tretieho čítania . Hlási sa niekto do rozpravy? Nikto. Vyhlasujem rozpravu za skončenú. Pani spravodajkyňa, prosím, uveďte návrh hlasovania o návrhu zákona ako o celku.